Koevoet-man se lyk dalk gevind | Netwerk24
Deur Hanti Otto 04 Februarie 2020 15:44
Die polisie het Dinsdag vermoedelik die lyk van die vermiste oud-Koevoetlid Chris Barnard gevind nadat hy byna twee maande gelede verdwyn het.
Polisielede op die toneel waar Chris Barnard se oorskot gevind is. Foto Verskaf
Netwerk24 Foto Verskaf
Barnard, wat vir 'n Amerikaanse veiligheidsmaatskappy in Irak werk, het op 1 Desember 2019 na Suid-Afrika teruggekeer vir 'n vakansie.
Hy het op 5 Desember 'n vrou, wat hom op Facebook bevriend het, ontmoet. Hy het kort daarna verdwyn.
Luidens bronne het die polisie, wat sedertdien onverpoos na Barnard gesoek het, inligting gekry van 'n persoon wat iets in die veld naby Wallmansthal, noord van Pretoria, gevind het wat vermoedelik 'n lyk was.
Die erg ontbinde oorskot was in 'n blou duvet, soortgelyk aan die een wat uit Barnard se huis vermis is.
"Daar was sekere kenmerke aan die lyk wat sterk aandui dat dit wel Barnard se lyk is, maar 'n lykskouing, wat tandheelkundige rekords insluit, sal gedoen word," sê 'n bron.